recursal/SuperWikiNEXT-32B huggingface dataset:
**Նշան Առաքելի Մունչյան** (հունիսի 24, 1963, Երևան, ՀԽՍՀ), հայ և խորհրդային բռնցքամարտիկ, ԽՍՀՄ քառակի չեմպիոն (1986, 1987, 1989, 1991), Եվրոպայի չեմպիոն (1987), աշխարհի չեմպիոն (1993), աշխարհի գավաթակիր (1994), Բարի կամքի խաղերի հաղթող (1996), Հայաստանի աշխարհի չեմպիոնի կոչումը նվաճած առաջին բռնցքամարտիկն է, ԽՍՀՄ սպորտի վաստակավոր վարպետ (1989), հանդես է եկել թեթև քաշայինների կարգում։

Կենսագրություն
--------------

Նշանը 1976 թվականից սկսել է զբաղվել բռնցքամարտով։ Նրա մարզիչը եղել է ԽՍՀՄ վաստակավոր մարզիչ Արմեն Անտոնյանը։ 1986 թվականին Մունչյանը առաջին անգամ դառնում է ԽՍՀՄ չեմպիոն՝ եզրափակիչում հաղթելով խորհրդային լավագույն բռնցքամարտիկ Ալեքսանդր Մախմուտովին։ Նշանը 1986- 1991 թվականներին հանդես է եկել ԽՍՀՄ հավաքականի կազմում, եղել է ԽՍՀՄ քառակի չեմպիոն, Եվրոպայի չեմպիոն։ 1993- 1996 թվականներին հանդես է եկել Հայաստանի Հանրապետության հավաքականի կազմում։ 1993 թվականին Մունչյանը մասնակցել է Ֆինլանդիայի Տամպերե քաղաքում տեղի ունեցած բռնցքամարտի աշխարհի առաջնությանը և նվաճել ոսկե մեդալ։ Եզրափակչում հայազգի մարզիկը վստահորեն հաղթանակ է տանում առաջնության գլխավոր ֆավորիտ, 1992 թվականի Բարսելոնայի Օլիմպիական խաղերի արծաթե մեդալակիր բուլղարացի Դանիել Պետրովի նկատմամբ։ Այդ հաղթանակի շնորհիվ Մունչյանը պատմության մեջ մտավ որպես նորանկախ Հայաստանի Հանրապետության առաջին աշխարհի չեմպիոն։ 1994 թվականին շահել է
աշխարհի գավաթը, 1995 թվականին Բեռլինում ելույթ է ունեցել բռնցքամարտի աշխարհի առաջնությունում, 1996 թվականին մասնակցել է Ատլանտայի օլիմպիական խաղերին։

Մարզական կարիերայի ավարտից հետո, 1997-2007 թվականներին Մունչյանը եղել է Հայաստանի բռնցքամարտի ֆեդերացիայի փոխնախագահը, 1999-2001 թվականներին զբաղեցրել է Հայաստանի ազգային օլիմպիական կոմիտեի գլխավոր քարտուղարի պաշտոնը։ 2007 թվականից Նշան Մունչյանը ապրում և աշխատում է Միացյալ Նահանգներում, նա Լոս Անջելեսի «International Sports Union» մարզական ակումբի բռնցքամարտի գլխավոր մարզիչն է։ 2013 Նշան Մունչյանը իր ծննդյան 50-ամյա հոբելյանի առիթով պարգևատրվել Է Հայաստանի սպորտի և երիտասարդության հարցերի
նախարարության, Հայաստանի ազգային օլիմպիական կոմիտեի և ՀՀ բռնցքամարտի ֆեդերացիայի ոսկե մեդալներով։

Արտաքին հղումներ
----------------

* Archived 2012-11-04 at the Wayback Machine.
* Профиль на сайте Boxrec.com(անգլ.)
* Archived 2011-07-13 at the Wayback Machine.

Ծանոթագրություններ
------------------

1. ↑  Նշան Մունչյան` ոսկե անուն
2. ↑  "Նշան Մունչյան. «Բոլորս պիտի տոկուն լինենք»". Արխիվացված է the original 2021 թ․ հոկտեմբերի 29-ին. Retrieved 2017 թ․ օգոստոսի 23.
3. ↑   Մահացել է վաստակավոր մարզիչ Արմեն Անտոնյանը]]
4. ↑  Полные результаты чемпионата мира по боксу 1993(անգլ.)
5. ↑  WORLD AMATEUR BOXING CHAMPIONSHIPS
6. ↑  Ֆիզիկական կուլտուրայի հայկական պետական ինստիտուտի նիստերի դահլիճում կայացավ Հայաստանի ազգային օլիմպիական կոմիտեի գլխավոր ասամբլեայի արտահերթ նիստ, Փետրվար 9, 2001
7. ↑  Նշան Մունչյանը պարգևատրվել է ՀՀ Սպորտի նախարարության ոսկե մեդալով

Տես նաև
-------

* Այսօր ԽՍՀՄ և ՀՀ վաստակավոր մարզիչ Արմեն Անտոնյանը կդառնար 71 տարեկան

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |

 |
**Ընկերների օր** (իսպ.՝ Día del Amigo), տոն, որն ամեն տարի նշում են հուլիսի 20-ին՝ Արգենտինայում, Էկվադորում, Բրազիլիայում և Ուրուգվայում, նաև հուլիսի 30-ին՝ Պարագվայում, և հուլիսի առաջին շաբաթ օրը՝ Պերուում։ Այդ օրը հաճելի է գնել նվերներ և հուշանվերներ ընկերների համար։

Այս տոնը ստեղծելու գաղափարը տվել է բժիշկ Ռամոնու Արտեմիո Բրաչո Պէտրո-Պինացկո քաղաքից, ով 1958 թվականին ընկերություն է հիմնել, որպեսզի մարդկանց մեջ ամրապնդեն ընկերասիրությունը, հուսալով, որ այն կդառնա մշտական տոն։ Պարագվայում այդ տոնը սկսել են նշել հուլիսի 30-ին։

Արգենտինայում ընկերների օր տոնի մասին գաղափարը տվել է լրագրող Էնրիկ Էրնեստո Ֆեբրարոն, նշելով այն հուլիսի 20-ին, այս տոնը այնքան հայտնի դարձավ, որ հաճախ այն նշելու և մեկը մյուսին համապատասխան մաղթանքներ հղելու պատճառով բջջային կապերի խախտում էր տեղի ունենում։ Բուենոս Այրես, Մենդոսա, Կորդովա և Ռոսարիո քաղաքներում այն համեմատվում էր Ամանորի և Սուրբ ծննդի հետ։ Արգենտինացի գրող Ռոբերտո Ֆոնտանորրոսի մահից հետո 2007 թվականի հուլիսի 19-ի հաջորդ օրը երկրում աճում է քաղաքացիների թիվը, որոնք ցանկանում էին փոխել տոնի նշման օրը դարձնելով այն հուլիսի 19-ը։

Բրազիլիայում ընկերների օրը նշում են նաև ապրիլի 18-ին։

Պերուում ընկերների օրը սկսեցին նշել 2009 թվականից, տոնվում է հուլիսի առաջին շաբաթ օրը։

Տես նաև
-------

* Ընկերության միջազգային օր

Ծանոթագրություններ
------------------

1. ↑  "20 июля - День друга в Латинской Америке". Արխիվացված է the original 2016 թ․ մարտի 4-ին. Retrieved 2017 թ․ օգոստոսի 7.

Արտաքին հղումներ
----------------

* Día del Amigo — Historia (իսպ.)
* El Día del Amigo ya tiene su previa en Internet
**Լեյլա Անդրանիկի Սարիբեկյան** (Լեիլա, հուլիսի 16, 1963(1963-07-16), Թբիլիսի, Վրացական ԽՍՀ, ԽՍՀՄ), երգչուհի, ՀՀ վաստակավոր արտիստուհի (2007), Նիգ-Ապարան (կազմակերպություն) ՀԲՀԿ պատվո անդամ (2009)։

Կրթություն
----------

1980 թվականին ավարտել է Երևանի Դանիել Վարուժանի անվան թիվ 89 միջնակարգ դպրոցը, 1986 թվականին՝ Երևանի Խաչատուր Աբովյանի անվան հայկական պետական մանկավարժական համալսարանի երգ-երաժշտության ֆակուլտետը։

Գործունեությունը
----------------

1986 թվականի օգոստոսին նշանակվել է Երևանի Խաչատուր Աբովյանի անվան հայկական պետական մանկավարժական համալսարանի երգ-երաժշտության ֆակուլտետի վոկալիստ։ Նույն թվականին համատեղությամբ նշանակվել է Երևանի Դանիել Վարուժանի անվան թիվ 89 միջնակարգ դպրոցի «Վարուժնակ» վոկալ համույթի ղեկավար։ Տարբեր բեմահարթակներից երգել է դեռևս դպրոցական նստարանից։ Պրոֆեսիոնալ երգեցողությամբ զբաղվում է 2000 թվականից։ 2005 թվականին հեղինակել է «Միասնության շուրջպար», «Ապարան» երգերը (բառերը՝ Սերգեյ Հարությունյանի)։ 2006 թվականին թողարկել է լազերային CD-ի և հյուրախաղերով հանդես եկել ԱՄՆ-ում և Լիբանանում։ 2007-2008 թվականներին եղել է Շանթ հեռուստաընկերության «Ժողովրդական երգիչ» նախագծի ժյուրիի անդամ։ Նույն տեղում վարել է «Ժողովրդական տասնյակ» հաղորդաշարը։

Մրցանակներ
----------

* 2000 թվականին մասնակցել է համահայկական լավագույն երգի «Սայաթ-Նովա» անդրանիկ մրցույթին և հայրենասիրական ու լիրիկական ժանրում դարձել դափնեկիր և արժանացել հատուկ մրցանակի։
* 2001 թվականին մասնակցել է «Սայաթ-Նովա» երկրորդ մրցույթին և հայրենասիրական երգի ժանրում արժանացել է 1-ին մրցանակի։
* 2002 թվականին մասնակցել է «Սայաթ-Նովա» երրորդ մրցույթին և «Հայաստանս» երգի համար արժանացել 3-րդ մրցանակի։
* 2002 թվականի օգոստոսին մասնակցել է Կահիրեի երգի միջազգային 8-րդ փառատոնին և 27 երկրների 65 կատարողների մրցույթում «Հայրենի հող» երգի կատարման համար արժանացել է 2-րդ մրցանակի։

Ձայնասկավառակներ
----------------

* Հայի ուժը (2005)

Գրականություն
-------------

* Տիգրան Հայազն, Վարդենիս. հանրագիտարան։ Երևան, 2009, էջ 123-124։

Ծանոթագրություններ
------------------

1. ↑  "Տվյալները ըստ ԿԸՀ կայքի". Արխիվացված է the original 2016 թ․ նոյեմբերի 25-ին. Retrieved 2016 թ․ հունվարի 30.
**Սուրբ Սարգիս եկեղեցի**, գտնվում է Ուկրաինայի (Ռուսաստանի) Ղրիմի Ինքնավար Հանրապետության Թեոդոսիայի քաղաքային խորհրդում, Թեոդոսիա քաղաքում, կառուցվել է 1363 թվականին, չնայած կան ենթադրություններ, որ եկեղեցին 10-11-րդ դարերի հնագույն հայկական տաճարներից է։

Եկեղեցին կառուցված է տեղական կրաքարերով և մարմարի սալիկներով։

Սուրբ Սարգիս եկեղեցին վերակառուցվել է 1965-1970-ական թվականներին, որի ընթացքում վերականգնվել է եկեղեցու տանիքը, հատակը և ծածկույթը։

Միջնադարում եկեղեցում գործել է մանրանկարչության և փորագրության արվեստանոց։

Եկեղեցին պարզ կառույց է, սակայն պահպանվում է հայկական ճարտարապետության կարևոր գծերը։

15-րդ դարում եկեղեցուն ավելացվել է զանգակատուն։

1888 թվականին եկեղեցին վնասվել է հրդեհի պատճառով, սակայն Հովհաննես Այվազովսկիի բարերարությամբ եկեղեցին վերականգնվել է։

1900 թվականին Հովհաննես Այվազովսկուն հողարկավորեցին եկեղեցու բակում, իսկ նրա շիրիմաքարի վրա մակագրեցին Խորենացու Հայոց պատմությունից մի փոքր քաղվածք․ 

|  |  |  |
| --- | --- | --- |
|  | Մահկանացու ծնեալ անմահ զիւրն յիշատակ եթող |  |

Ծանոթագրություններ
------------------

1. ↑  "Սուրբ Սարգիս եկեղեցի". *yekegheci.ru*. Արխիվացված է the original 2021 թ․ օգոստոսի 17-ին. Retrieved 2021 թ․ օգոստոսի 17. `{{cite web}}`: Unknown parameter `|dead-url=` ignored (`|url-status=` suggested) (help)
**Մուրիլիու Բենիսիու** (հուլիսի 13, 1971(1971-07-13), Ռիո դե Ժանեյրո, Բրազիլիա), բրազիլացի դերասան։

Համաշխարհային ճանաչում է ձեռք բերել Կլոն սերիալում նկարահանվելուց հետո։ 
Նրա հայրը՝ Մարիո Լուիսա Բենիսիուն, Բրազիլիայի բանկի ղեկավարներից էր, իսկ մայրը՝ ուսուցչուհի։ Նրան փոքր ժամանակ ներշնչել է Չառլի Չապլինը և նա 8 տարեկան հասակում հայտնել է ծնողներին, որ ուզում է դերասան դառնալ։ 1989 թ. նա տեղափոխվում է Սան Ֆրանցիսկո (ԱՄՆ), որտեղ աշխատում է որպես մատուցող և հավաքարար։ Հետո նա վերադարձավ Բրազիլիա և նկարահանվեց ճանաչում չգտած որոշ ֆիլմերում։ Նա համաշխարհային ճանաչման է արժանանում խաղալով Լուկասի/Դիեգոյի/Լեոյի դերերը Կլոն հեռուստասերիալում։ Նա նկարահանվում է Հոլիվուդյան «Woman On Top» ֆիլմում Պենելոպե Կրուսի հետ։ 2012 թ. նա նկարահանվում է Բրազիլիայի պողոտա (հեռուստասերիալ) հեռուստասերիալում, որը նույնպես մեծ ճանաչում գտավ ամբողջ աշխարհում։ Նա ունի 2 երեխա։ Մեկը՝ Բրազիլացի դերասանուհի Ալեսսանդրա Նեգրինիից (Անտոնիո, 14 տարեկան), իսկ մյուսը՝ իր կոլլեգա Ջիովաննա Անտոնելլիից (Պետրո, 8 տարեկան)։ Այժմ նա ամուսնացած է Դեբորա Ֆալաբելլայի հետ, ով խաղացել է նրա հետ Բրազիլիայի պողոտա հեռուստասերիալում։

Ծանոթագրություններ
------------------

1. ↑  "O Clone". Globo.com. Արխիվացված է the original 2011 թ․ դեկտեմբերի 20-ին. Retrieved 2011 թ․ նոյեմբերի 29.
**Միխայիլ Գելֆանդ** (ռուս.՝ Михаил Гельфанд, հոկտեմբերի 25, 1963(1963-10-25), Մոսկվա, ԽՍՀՄ), ռուսաստանցի գիտնական, ֆիզիկամաթեմատիկական գիտությունների թեկնածու (1993), կենսաբանական գիտությունների դոկտոր (1998), բիոինֆորմատիկայի պրոֆեսոր (2007)։

Կենսագրություն
--------------

Միխայիլ Գելֆանդի պապը ՝ Իզրաիլ Գելֆանդը, եղել է ԽՍՀՄ֊ում հայտնի մաթեմատիկոս, Մոսկվայի պետական համալսարանում բազմաթիվ մաթեմատիկական խմբակների հիմնադիր։ Բացի մաթեմատիկայից, Իզրաիլ Գելֆանդը մի շարք աշխատություններ է հեղինակել ՝ կենսաբանության, նեյրոֆիզիոլոգիայի և բժշկության ասպարեզներում։

Միխայիլը, հետևելով Իզրաիլ Գելֆանդի օրինակին, ավարտել է Մոսկվայի պետական համալսարանի մեխմաթի ֆակուլտետը, այնուհետև շարունակել է իր աշխատանքները բիոինֆորմատիկայի և կենսաբանության բնագավառներում։

Միխայիլ Գելֆանդը Մոսկվայի Մ. Վ. Լոմոնոսովի անվան պետական համալսարանի պրոֆեսոր է, որտեղ նա դասավանդում է Բիոինժեներիա և բիոինֆորմատիկա ֆակուլտետում։

Գելֆանդը հանդիսանում է նաև «Троицкий вариант — наука» թերթի խմբագրի տեղակալը։

Գիտական գործունեություն
-----------------------

Գելֆանդի գիտական հետազոտությունների շրջանակը կազմում են ՝ համեմատական գենոմիկան, մետագենոմիկան, գեների և գենոմի ֆունկցիոնալ գործունեության և նյութափոխանակության հիման վրա կատարվող վերակառուցումները, կարգավորող ազդանշանների որոնումը, նյութափոխանակության և կարգավորող ուղիների էվոլյուցիան, այլընտրանքային սփայսինգը, ԴՆԹ հաջորդականությունների վիճակագրությունը։

Հասարակական գործունեություն
---------------------------

Միխայիլ Գելֆանդը «Диссернет» առցանցային նախագծի հիմնադիրներից մեկն է, որը զբաղվում է գիտական կոչումների հանձնման և թեզերի պաշտպանության ոլորտում գրանցվող չարաշահումների և մեքենայությունների բացահայտումներով։

Գելֆանդը հանդիսանում էր Ռուսական ընդդիմության կոորդինացման խորհրդի (22 հոկտեմբեր 2012 թվական ֊ 19 հոկտեմբեր 2013 թվական) անդամ, որտեղ նա հակադրվում էր ուլտրանացիոնալիստական ուժերին և պաշտպանում էր գիտական համայնքի շահերը։

Գելֆանդը տարատեսակ ուսուցողական միջոցառումների մշտական մասնակից է։ Նա կարդում է դասախոսություններ ՝ բիոինֆորմատիկա, բիոքիմիա և մաթեմատիկա թեմաներով ։ Նա "Էվոլյուցիա" հիմնադրամի ղեկավարներից մեկն է, որը ստեղծված է գիտա֊լուսավորական գաղափարների տարածմանը օժանդակելու համար։

Ծանոթագրություններ
------------------

1. ↑
2. ↑  Միխայիլ Գելֆանդ, Ատրոպոգենեզ.ռու
3. ↑  Միխայիլ Գելֆանդ
4. ↑  «Троицкий вариант — наука» կայքի խմբագրությունը
5. ↑  "Guademaus ուսանողական թերթին տված հարցազրույցը". Արխիվացված է the original 2016 թ․ սեպտեմբերի 7-ին. Retrieved 2016 թ․ նոյեմբերի 24. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "Էվոլյուցիա" հիմնադրամ
Անվան այլ կիրառումների համար տե՛ս՝ Գայանե Հովհաննիսյան (այլ կիրառումներ)

**Գայանե Հարությունի Հովհաննիսյան** (*Գայանե Մատակյան*) (1852, Թիֆլիս, Կովկասի փոխարքայություն, Ռուսական կայսրություն - հոկտեմբերի 11, 1900(1900-10-11), Կոստանդնուպոլիս), հայ մանկավարժ։

Կենսագրություն
--------------

Կրթությունն ստացել է ֆրանսիական պանսիոնում։ 1871-1878 թվականներին եղել է ուսուցիչ Թիֆլիսի Գայանյան, 1878-1880 թվականներին՝ տեսուչ Քութայիսի հայոց երկսեռ դպրոցներում։ 1882 թվականին Թիֆլիսում հիմնել է Ֆրյոբելյան ընկերությունը, միաժամանակ ստանձնել Զրկինենց եկեղեցուն կից առաջին հայկական մանկապարտեզի ղեկավարությունը։ 1883 թվականին Հովհաննիսյանը Երևանում հիմնել է առաջին մանկապարտեզը։ 1887 թվականին մեկնել է Կ.Պոլիս և հայկական թաղերում բացել ծաղկոցներ, կազմակերպել կիրակնօրյա միամյա դասընթացներ, որոնց հիման վրա հետագայում ստեղծվել է աղջիկների կիրակնօրյա վարժարան։

Նախադպրոցական դաստիարակությանը նվիրված հոդվածներով հանդես է եկել Կ. Պոլսի «Հայրենիք» պարբերականում։ Ֆրանսերենից թարգմանել է Ա. Վիլիենի «Համառոտ պատմություն ֆիզիկական աշխարհագրության» (1872 թ.) դասագիրքը։ Գայանե Հարությունյանի մասին նյութեր են պահպանվում Գերմանիայի Բրանդենբուրգ քաղաքի Ֆրեոբելի անվան թանգարանում։

Ծանոթագրություններ
------------------

1. 1 2 3 4
2. ↑  Baghdasaryan, Aram. "AV Production - Գայանե Հովհաննիսյան". *avproduction.am*. Արխիվացված է the original 2020 թ․ օգոստոսի 8-ին. Retrieved 2018 թ․ օգոստոսի 14.

Գրականություն
-------------

* Գասպարյան, Մ. (1958) Հայրենանվեր մանկավարժուհի Գայանե Հովհաննիսյան-Մատակյան (1852-1900). Էջմիածին. Պաշտօնական ամսագիր Հայրապետական Աթոռոյ Ս. Էջմիածնի, ԺԵ (8). էջեր 50-55 Archived 2021-04-15 at the Wayback Machine.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ · AV Production |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 569)։*  |
**Ֆրանց Կաֆկայի թանգարան**, թանգարան Չեխիայի մայրաքաղաք Պրահայում` Փոքր քաղաքում, Վլտավա գետի ափին` Մանեսի և Կառլի կամուրջների միջև։ Թանգարանի մուտքի առջև տեղադրված է քանդակագործ Դավիդ Չեռնու կերտած արձանը։ Այն պատկերում է Չեխիայի քարտեզի վրա միզող երկու տղամարդու։

Թանգարանը նվիրված է գրող Ֆրանց Կաֆկային։ Այդտեղ ցուցադրված են հեղինակի գրքերի առաջին հրատարակությունները, նամակները, օրագրերը, ձեռագրերը, լուսանկարները և նրա ձեռանկարները։

Թանգարանում գործում է երկու հիմնական ցուցադրություն - «Էքզիստենցիալ տարածություն» (չեխ.՝ Existenciální prostor) և «Երևակայական տեղագրություն» (չեխ.՝ Imaginární topografie):

Էքզիստենցիալ տարածություն
-------------------------

Առաջին ցուցադրությունում երևում է այն ազդեցությունը, որ թողել է Պրահան Ֆրանց Կաֆկայի կյանքի և ստեղծագործական ուղու վրա։ Իր փոփոխականությամբ Պրահան Կաֆկային ստիպել է ամփոփվել էքզիստենցիալ տարածության մեջ։ Կաֆկայի արվեստը պարուրված է Պրահայի առեղծվածային և մոգական էությամբ։ Այստեղ ներկայացված են Կաֆկայի օրագրերը և ընտանիքի անդամների հետ ունեցած ծավալուն նամակագրությունը։

Երևակայական տեղագրություն
-------------------------

Այս ցուցադրությունում ներկայացված են Կաֆկայի կարճ պատմվածքները և վեպերը։ Դրանց մեջ հանդիպող քաղաքը միաժամանակ իրական է և անիրական։ Կաֆկայի բոլոր գործերում մշտապես առկա է Պրահայի ոգին. տեղանունները թեև նշված չեն, բայց դրանց նկարագրությունը հուշում է, որ դրանք գտնվում են Պրահայում։ Սակայն Կաֆկայի «ճարտարապետություն»֊ն այլ նպատակ է հետապնդում և պատմվածքների միջի շինությունները լոկ այլաբանություններ են։

Արտաքին հղումներ
----------------

* Թանգարանի պաշտոնական կայքը

Ծանոթագրություններ
------------------

1. ↑
2. 1 2  "Արխիվացված պատճենը". Արխիվացված է the original 2017 թ․ օգոստոսի 23-ին. Retrieved 2017 թ․ հունիսի 6. `{{cite web}}`: Unknown parameter `|dead-url=` ignored (`|url-status=` suggested) (help)
Լաչպլեսիսին ներկայացնող բարձրաքանդակ Ազատության արձանին, Ռիգա
**Լաչպլեսիս** (լատիշ․՝ Lāčplēsis, բառացի` արջ ձևող), լատիշական հերոսական էպոս։ Ստեղծել է գրող, ժողովրդական ռոմանտիզմի ուղղության ներկայացուցիչ Անդրեյ Պումպուրը ժողովրդական պատումների հիման վրա։ 15-ամյա աշխատանքից հետո ստեղծագործությունը պատրաստ է եղել 1888 թվականին։

Նկարագրություն
--------------

«Լաչպլեսիս» էպոսի գլխավոր հերոսի կերպարը, ով ազատում է երկիրը օտար նվաճողներից, խորհրդանշում է ժողովրդի մեծությունն ու հերոսականությունը։

Լատվիայում նոյեմբերի 11-ը հռչակված է Լաչպլեսիսի օր։ Այդ օրը այն հերոսների հիշատակի օրն է, ովքեր իրենց կյանքն են զոհաբերել Լատվիայի ազատագրման համար։ 1919 թվականի այդ նույն օրը Ռիգայի վրա են հարձակվել ռուս սպա Պավել Բերմոնդտ-Ավալովի զորքերը։

Պումպուրի տեքստի մոտիվներով ստեղծվել են տարբեր ժանրերի մի շարք այլ ստեղծագործություններ ևս։ Դրանցից են Յան Ռայնիսի «Կրակ և գիշեր» դրաման (1905), «Լաչպլեսիս» ռոք օպերան (1988, լիբրետոյի հեղինակ` Մառա Զալիտե, երաժշտության հեղինակ` Զիգմար Լիեպինշ)։

Լատվիայում «Լաչպլեսիս» անունն են կրում լայն սպառման մի շարք ապրանքներ (օրինակ` գարեջուր)։

Յուրմալա քաղաքում` Մայորի երկաթուղային կայարանի մոտ, տեղադրված է Լաչպլեսիսին նվիրված արձան, որ պատկերում է հերոսին վեր բարձրացրած թրով վիշապին սպանելիս։ Ի սկզբանե այն շատրվան է եղել. ջրի շիթը վիշապի երախից հոսել է հերոսի վահանի վրա, իսկ շուրջը նստած են եղել գորտեր, որոնցից ևս ջուր է հոսել հերոսի ոտքերի մոտ։

Դրսևորումներ արվեստում
----------------------

### Կինո

* «Լաչպլեսիս» (Լատվիա, 1930), ռեժիսոր Ալեքսանդր Ռուստեյկիսի համր ֆիլմը։ Ֆիլմը նվիրված է եղել Լատվիայի Հանրապետության անկախության տասնամյակին։ Պրեմիերան կայացել է 1930 թվականի մարտի 3-ին։ Ֆիլմում զուգահեռներ են անցկացված լատվիական ազգային էպոսի հերոսների, 13-րդ դարում տևտոնական նվաճողների դեմ պայքարած ազատարարների և ժամանակակից հերոս Յանիս Վանագսի (լատիշ․՝ Vanags) միջև, ով 20-րդ դարում պայքարել է ռուս նվաճողների դեմ։

### Նամականիշեր

* Փոստային նամականիշեր
* Լաչպլեսիսը Լատվիայի նամականիշին,  1995Լաչպլեսիսը Լատվիայի նամականիշին,   
 1995
* Լաչպլեսիսը ԽՍՀՄ նամականիշին,  1989Լաչպլեսիսը ԽՍՀՄ նամականիշին,   
 1989

Ծանոթագրություններ
------------------

1. ↑  Пиво «Lāčplēsis»
2. 1 2  Дита Риетума. "Лачплесис (1930)" (in ռուսերեն). Արխիվացված է the original 2016 թ․ ապրիլի 17-ին. Retrieved 2017 թ․ մայիսի 10.

Արտաքին հղումներ
----------------

* Էպոսի տեքստը լատիշերենով
* *Լաչպլեսիս* ֆիլմը

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LNB: 000331842 |

 |
**«GNC Alfa»**, Հայաստանում գործող հեռահաղորդակցության ծառայություններ ապահովող ընկերություն։ Հիմնադրվել է 2007 թ.-ին, և 2009-ից մտել Հայաստանի ինտերնետ-պրովայդերների շուկա։ Հանդիսանում է Ռուսաստանյան «Ռոստելեկոմ» հեռահաղորդակցական ընկերության դուստր ձեռնարկությունը, երբ 2012 թ.-ի փետրվարին մասնավոր ներդրողներից ձեռք բերվեցին հայաստանյան օպերատորի սեփականատեր հանդիսացող ընկերության 75% + 1 բաժնետոմսերը 22,5 միլիոն $ արժողությամբ։ Ընկերությունը տրամադրում է լայնաշերտ ինտերնետի և ֆիկսված հեռախոսակապի ծառայություններ։ Նախատեսված է 2013-ից իրականացնել IP հեռուստատեսության ծառայություններ։ Գլխավոր գրասենյակը գտնվում է Աբովյան քաղաքում, ընկերության գլխավոր տնօրենն է Հայկ Ֆարամազյանը։

Ըստ 2012 թվականի ամռանը անցկացված հարցումների, ընկերությունը Հայաստանի լավագույն ինտերնետ-պրովայդերների ցանկում զբաղեցնում է հինգերորդ տեղը։

2013 թվականի ապրիլի դրությամբ, ընկերության ծառայությունները հասանելի են Երևան, Աբովյան, Աշտարակի, Գյումրի, Չարենցավան և Վանաձոր քաղաքներում։

Ծանոթագրություններ
------------------

1. ↑  Ռոստելեկոմ-Հայաստան. «Կապացուցենք, որ լավագույնն ենք»
2. ↑  «ՌՈՍՏԵԼԵԿՈՄ» ընկերությունը մուտք է գործում հեռահաղորդակցության ծառայությունների հայաստանյան շուկա
3. ↑  Ռոստելեկոմը Հայաստանում սկսեց մատուցել հեռահաղորդակցման ծառայություներ
4. ↑  "Սփյուռ --> «ՋԻԷՆՍԻ-ԱԼՖԱ» հեռահաղորդակցական ընկերություն". Արխիվացված է the original 2013 թ․ սեպտեմբերի 17-ին. Retrieved 2013 թ․ մարտի 2. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Հայաստանի առաջատար ինտերնետ պրովայդերները. ամառ 2012

Արտաքին հղումներ
----------------

* Ռոստելեկոմ
Երկնաքերերի մուտքը միջնադարյան քաղաք։ Աշտարակը կառուցվել է «Ժողովրդական տան» տեղում։
**Բրյուսելիզացիա** (ֆր.՝ bruxellisation, հոլ.՝ verbrusseling), քաղաքաշինության մեջ՝ քաղաքի վերաշինության անարխիկ մոտեցում, երբ կատարվում է պատմական շինությունների չհսկվող քանդում կամ նրանց կողքին ժամանակակիցների կառուցում։ Արտահայտությունն առաջին անգամ օգտագործվել է գերմանական Frankfurter Allgemeine Zeitung (հայերեն՝ ֆրանկֆուրտյան ընդհանուր թերթ) թերթում Բրյուսելում 1960-1970-ական թվականներին պատմական շենքերի մասսայական քանդման առիթով։

Պատմություն
-----------

1958 թվականին Երկրորդ Համաշխարհային Պատերազմից հազիվ վերականգնված Բրյուսելը ընդունեց Expo '58 միջազգային ցուցահանդեսը։ Քաղաքային իշխանությունները, հասկանալով, որ հին քաղաքը չի կարող ընդունել հյուրերի հոսքը, որոշեցին հանել տրամվայի գծերը հիմնական փողոցներից և ասֆալտապատեցին այգիները։ Հետագա տարիներին անշարժ գույքի գործակալությունները, հենվելով տեղական ինքնավարման մարմինների աջակցության վրա, Հյուսիսային կայարանի տարածքում սկսեցին մասսայական շինարարություն։ «Ապագայի քաղաքի» կառուցման նպատակով շատ շենքեր քանդվեցին, և նրանց տեղը կառուցվեցին ժամանակակից գրասենյակներ։ Քանդվեցին և XVIII դարի շենքեր և համեմատաբար նոր «Ժողովրդական տունը»։ Փարիզի և Վիենայի 19-րդ դարի վերակառուցումներից Բրյուսելինը տարբերվում էր ոչ թե մասշտաբով, այլ միասնական պլանի և էսթետիկական որոշման բացակայությամբ։

Բրյուսելյան փորձի առանձնահատկությունները
----------------------------------------

Բրյուսելում 1960-ական թվականներին տարածված էր փողոցները և շինությունները «կամավոր» վթարային վիճակի հասցնելու պրակտիկան։ Անշարժ գույքի գործակալությունները լուրեր էին տարածում շենքի քանդելու մասին և որոշ ժամանակ անց բնակիչներից էժան գնում էին տունը, դրանից հետո մնում էր սպասել, որ տունը անօգտագործելի վիճակի հասնի և քանդում էին։ Այդպես են քանդել 23 հարկանի Tour Lotto աշտարակը և նրա տեղը կառուցվել է 14 հարկանի Central Plaza-ն

Երկրորդ առանձնահատկությունը այն էր, որ նախագծային գործունեությունը փակ էր և քննարկման ենթակա չէր։ Քաղաքում աշխատում էր կապալառուների, ճարտարապետների և շինարարների նեղ խումբ։

Բրյուսելիզացիան մշակույթում
---------------------------

1992 թվականին բելգիական գրաֆիկական վեպերի շարքում լույս տեսավ Ֆրանսուա Սկույտենի և Բենուա Պետերսի «Brüsel» վեպը, որը իբր թե ապագայի քաղաք է, որի վերակառուցման հետևանքով բնական աղետ է սկսվում և քաղաքը կործանվում է։

Ծանոթագրություններ
------------------

1. ↑  "David Stephens, January 2000". Արխիվացված է the original 2007 թ․ հուլիսի 27-ին. Retrieved 2009 թ․ սեպտեմբերի 26.
2. ↑  Tour Lotto աշտարակի մասին emporis.com կայքում
3. ↑  Central Plaza աշտարակը, 2003—2006 թվականներին կառուցվել է Tour Lotto-ի տեղը — emporis.com
4. ↑  Տեղեկատվությունը ըստ emporis.com, կայքի 1997—2007 թվականների շինարարության մասին.
**Քափ Հայիտեն** (ֆր.՝ Cap-Haïtien) կամ **Լե Քափ** (ֆր.՝ Le Cap), մեծությամբ չորրորդ քաղաքը Հայիթիում։ Գտնվում է կղզու հյուսիսային հատվածում։ Երկրի հյուսիսային դեպարտամենտի վարչական կենտրոնն է։ Ըստ 2005 թվականի մարդահամարի տվյալների՝ Քափ Հայիտենի բնակչությունը կազմում է 200 251 մարդ։

Պատմություն
-----------

Քաղաքը հիմնադրվել է 1670 թվականին ֆրանսիացիների կողմից և մինչև պետության անկախություն ստանալը (1804 թվական)՝ կոչվում էր *«Քապ Ֆրանսե»*։ Եվրոպացի զբոսաշրջիկները այն անվանում էին *«Անտիլյան Փարիզ»*։ Մինչև 1770 թվականը այստեղ հաստատված էր ֆրանսիական գաղութային Սան-Դոմինգոյի վարչակազմը։ Ֆրանսիայի հետ հարաբերությունների սրման և ԱՄՆ-ի քաղաքացիական պատերազմի ընթացքում Քափ-Հայիտեն նավահանգստով հետաքրքրվում էին ամերիկացիները։ 1802 թվականի ռազմական գործողությունների հետևանքով հին քաղաքը գրեթե ոչնչացվեց։ Ինքնահռչակ թագավոր Անրի Քրիստոֆը վերակառուցեց քաղաքը, սակայն նրա կառուցածի զգալի մասը չի հասել մեզ՝ 1842 թվականի երկրաշարժի և 1928 թվականի փոթորիկի պատճառած հսկայական վնասների պատճառով։ Բուն քաղաքում գաղութային ժամանակաշրջանից պահպանվել է միայն ծխական եկեղեցին, բայց քաղաքից 12 կմ հեռավորության վրա պահպանվել են Անրի Քրիստոֆի նստավայրի՝ Սան Սուսի պալատի և Լաֆերեր ամրոցի ավերակները, որոնք Արևմտյան կիսագնդում համարվում են ամենախոշորները։ Քիչ հեռու գտնվում է Նապոլեոնի քրոջը` Պոլինային նվիրված պալատի ավերակները, որտեղ նա գտնվում էր իր ամուսնու հետ, Հայիթիի վրա անհաջող հարձակման ժամանակ՝ 1801 թվականին։

2010 թվականի երգրաշարժի ազդեցություն
------------------------------------

Հայիթիում 2010 թվականին տեղի ունեցած երկրաշարժը համեմատաբար ավելի քիչ վնասներ է հասցրել Քափ Հայիտենին՝ ի տարբերություն Պորտ-օ-Պրենսի։ Այդ պատճառով ավերված մայրաքաղաքի շատ բնակիչներ, հատկապես գործարար միջավայրի ներկայացուցիչները տեղափոխվեցին Քափ Հայիտեն։ Բացի այդ, տարերքի պատճառած վնասի հետևանքով ոչնչացվել են Պորտ-օ-Պրենս նավահանգստի կարևոր օբյեկտները։ Քապ Հայիտենի բերռնարկղային տերմինալը օգտագործվում էր Հայիթի հումանիտար օգնություն հասցնելու նպատակով։

Բնակչություն
------------

2013 թվականի տվյալներով՝ քաղաքի բնակչությունը կազմում էր 135 289 մարդ։

Ստորև ներկայացված է Քափ Հայիտենի բնակչության թվի դինամիկան՝ ըստ տարեթվերի.

| 1971 | 1982 | 1990 | 1995 | 1997 | 2003 | 2013 |
| --- | --- | --- | --- | --- | --- | --- |
| 45 688 | 64 406 | 96 445 | 100 628 | 107 026 | 111 094 | 135 289 |

Ծանոթագրություններ
------------------

1. ↑  Officials Strain to Distribute Aid to Haiti as Violence Rises
2. ↑  "Cap-Haïtien" (in անգլերեն). World Gazetteer. Արխիվացված է the original 2013 թ․ փետրվարի 27-ին. Retrieved 2013 թ․ փետրվարի 18. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Մեծ կատալոնական · Մեծ կատալոնական · Մեծ նորվեգական |
|  |
| Չափորոշչային վերահսկողություն | BNF: 11987746f · LCCN: nr87000757 · NKC: ge629503 · VIAF: 158710422 · WorldCat VIAF: 158710422 |

 |
**Արմեն Տատուր** (Արմեն Հարությունի Տատուրյան, ծնվել է 1920 թ. Կիլիկիայի Սելեկիա քաղաքում (այժմ՝ Ադանայի վիլայեթում, Թուրքիա) - 2008, Լոս Անջելես), հայ գրող։

Կենսագրություն
--------------

1922 թ. Տատուրյանների ընտանիքը հաստատվել է Եգիպտոսում։ 1939 թ. Տատուր Արմենը ավարտել է Կահիրեի ամերիկյան համալսարանի քոլեջը, 1946 թ.՝ Լոնդոնի համալսարանի ճարտարագիտական (հեռակա) ֆակուլտետը։ Երկար տարիներ զանազան պաշտոններ է վարել Կահիրեի հայ գեղարվեստասիրաց միությունում։ 1980 թ. տեղափոխվել է ԱՄՆ։ Տատուր Արմենի «Կը սիրեմ աշխարհը» (1948), «Անապատին խորերեն» (1963) ժողովածուներում զետեղված պատմվածքների հիմնական նյութը օտար ափեր նետված հայն Է, այնտեղ հասակ առնող հայ նոր սերունդը, որը ստիպված է դիմակայել և՛ սոցիալական անարդարությանը, և՛ ուծացման վտանգին։ Գրողը պատկերել է նաև տարբեր ազգերի աշխատավորների, ներկայացրել նրանց դասակարգային գիտակցության դրսևորումները։ «Գեղջկական պատկերներ» շարքում («Անապատին խորերեն») վերաստեղծված է հայրենի Կիլիկիայի անցյալը (մինչև հայաթափությունը)։ Տատուր Արմենը կազմել է «Հիշատակարան ալբոմ հայ գեղարվեստասիրաց միության» (1956)։ 1969 թ. այցելել է Սովետական Հայաստան, արգասիքը եղել է «Անկրկնելի ապրումներ» (1971) գիրքը։ Թարգմանել է պիեսներ (Շոուից և ուրիշներից), որոնք 1951-1965 թթ. բեմադրվել են Կահիրեի Հայ գեղարվեստասիրաց միության ուժերով։

Ծանոթագրություններ
------------------

1. ↑  Baghdasaryan, Aram. "AV Production - Արմեն Տատուր". *avproduction.am*. Արխիվացված է the original 2021 թ․ հունիսի 2-ին. Retrieved 2018 թ․ մարտի 13. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

* Հովակիմյան Բ.Մ. Հայոց ծածկանունների բառարան, 2005։ էջ 730 (Տատուրյան Արմեն Հարությունի)։
* Համանուագ, հ. 1, 32, Գրանադա Հիլզ, Կալիֆոռնիա, 1996, 2004։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 604)։*  |
Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)

**Սուրբ Հովհաննես եկեղեցի**, Հայ առաքելական եկեղեցու տաճար ՀՀ Լոռու մարզի Գարգառ գյուղում։ Կառուցվել է 1905-1907 թթ.։ ՀՀ Կառավարության 2004 թվականի հունվարի 29-ի N 49-Ն որոշմամբ ընդգրկվել է «Հայաստանի Հանրապետության Լոռու մարզի պատմության և մշակույթի անշարժ հուշարձանների ցուցակում»։

Պատմություն
-----------

Գարգառ գյուղի եկեղեցին կառուցվել է 1905-1907 թթ։ Կառուցել են հույն վարպետները գյուղի հայ վարպետների հետ միասին։ Եկեղեցին կառուցվել է գյուղի հասարակության միջոցներով։ Եկեղեցու զանգը բերվել է Ռուսաստանի Տուլա քաղաքից, այն պահպանվում է մինչ օրս։ Եկեղեցին երկրաշարժից հետո կանգուն է մնացել և այժմ այն գործում է։ Ժամանակին չեն պահպանվել եկեղեցական շատ հարստություններ, սրբանկարներ, գրքեր։

Գյուղի առաջին քահանա է օծվել Մկրտիչ Հովակիմի Տեր-Մովսիսյանը, ով մինչ քահանա օծվելը սովորել և ավարտել է Էջմիածնի Գևորգյան ճեմարանը։ Նա քահանա է եղել 1907 թ.-ից մինչև 1925 թ։ Նրա գործունեության հիմնական նպատակը եղել է գյուղի բնակչության պաշտպանությունը թուրք ելուզակների հարձակումներից։

Ծիսակատարություններ
-------------------

Եկեղեցում կատարվել են կրոնական ծիսակատարություններ՝ Ջրօրհնեք, մատաղներ, կնունքներ, պսակների գրանցումներ։ Ականատեսների պատմելով հետաքրքիր արարողություն է եղել «Խաչը ջուրը գցելը», երբ քահանան օրհնել է գյուղի միջով հոսող գետի ջուրը, և բոլորը դույլերով կամ ամաններով վերցրել են գետի ջրից։ Եկեղեցու մոտ կատարվել են մատաղներ, մեծ կաթսաներում եփել են և բաժանել գյուղի բոլոր բնակիչներին։

Տես նաև
-------

* Գարգառի պատմության և մշակույթի անշարժ հուշարձանների ցանկ (Լոռու մարզ)
* Հայաստանի պատմության և մշակույթի անշարժ հուշարձանների ցանկ

Ծանոթագրություններ
------------------

1. 1 2  Wiki Loves Monuments monuments database — 2017.
2. ↑
3. ↑  "Արխիվացված պատճենը". Արխիվացված է the original 2016 թ․ մարտի 4-ին. Retrieved 2015 թ․ մայիսի 30.
**Ռոսգոսստրախ Արմենիա (կրճատ անվանում ՌԳՍ ԱՐՄԵՆԻԱ)**, հայաստանյան ապահովագրական ընկերություն։ Ընկերության գլխամասային գրասենյակը գտնվում է Երևանում Հյուսիսային պողոտա 1 հասցեում։

Ընկերությունում աշխատում է մոտ 300 հաստիքային աշխատող և մոտ 2000 ապահովագրական գործակալ։ Ընկերությունը Հայաստանում ունի հաճախորդների սպասարկման 29 գրասենյակ (մասնաճյուղ կամ վաճառքի գրասենյակ)։

Պատմություն
-----------

«Ռոսգոսստրախ Արմենիա» ընկերությունը հիմնադրվել է 2008 թ. Հայաստանում՝ 500 միլիոն դրամ կանոնադրական կապիտալով

2013 թ.-ին կանոնադրական կապիտալը կազմել է մոտ 3 միլիարդ դրամ։ Այսօր ՌԳՍ ԱՐՄԵՆԻԱ ընկերության կապիտալը կազմում է 4,5 միլիարդ դրամ։

Ապահովագրական լուր
------------------

2011-2013 թթ․. ՌԳՍ ԱՐՄԵՆԻԱ ընկերությունը նկարահանել է «Ապահովագրական Լուր» հաղորդումը։ Հաղորդման ընթացքում ներկայացվել և քննարկվել են ապահովագրության տեսակներ, հեռուստադիտողները ստացել են նրանց հուզող հարցերի պատասխաններ։

Որակի սերտիֆիկատ ISO 9001:2015 և ISO 27001:2013
-----------------------------------------------

2011 թվականի դեկտեմբերին ՌԳՍ ԱՐՄԵՆԻԱ ընկերությունը ստացել է ISO 9001։2008 ստանդարտին համապատասխանության սերտիֆիկատ։ Որպես սերտիֆիկացնող մարմին հանդես է եկել Moody International կազմակերպությունը։

2016 թվականին ՌԳՍ ԱՐՄԵՆԻԱ ընկերությանը Բրիտանական ստանդարտների Ինստիտուտը (British Standard Institute (BSI) շնորհել է Հայաստանում առաջին ISO 9001:2015 սերտիֆիկատը։

2018 թվականից TUV ընկերության կողմից տրվել է նաև տեղեկատվության անվտանգության կառավարման համակարգի պահանջներին համապատասխանության ISO 27001:2013 վկայականը։

Արտաքին հղումներ
----------------

* ՌԳՍ ԱՐՄԵՆԻԱ ընկերության պաշտոնական էջ

Ծանոթագրություններ
------------------

1. ↑  "Կոնտակտներ". Արխիվացված է the original 2021 թ․ հոկտեմբերի 29-ին. Retrieved 2021 թ․ հոկտեմբերի 14.
2. ↑  168 ժամ, Moody International-ը հաստատել է «ՌՈՍԳՈՍՍՏՐԱԽ ԱՐՄԵՆԻԱ» ընկերության համապատասխանությունը միջազգային ստանդարտներին, Մարտ 4 2013
Ամորձիների փղախտ
**Փղախտը** հազվադեպ հանդիպող հիվանդություն է, որը կապված է ավշային անոթների խանգարման հետ։ Ավշային համակարգի հիմնական ֆունկցիան մարդու մարմնում հեղուկի հավասարակշիռ վիճակը պահելն է, հետևաբար այս համակարգի ֆունկցիոնալ խանգարման դեպքում ուռչում են դրա տակ գտնվող մաշկն ու հյուսվածքները, ինչը առաջացնում է մարդու մարմնի որևէ մասի (ստորին վերջույթներ, արտաքին սեռական օրգաններ, երբեմն նաև՝ դեմք, վերին վերջույթներ) չափերի անկայուն և անկառավարելի մեծացում։ Հիվանդությունը մեծ մասամբ հանդիպում է Աֆրիկական երկրներում։

Այս հիվանդության առաջացման հիմնական պատճառը այնպիսի մակաբույծ ճիճուներն են, ինչպիսիք են՝ Brugia malayi-ն, Wuchereria bancrofti-ն, B. Timori-ն և այլն։ Նշված մակաբույծ ճիճուները խայթում են մարդուն, որի հետևանքով այդ ճիճուների թրթուռները ներթափանցում են մարդու արյան հոսքի մեջ, իսկ այնտեղից էլ ավշային համակարգ և այս ճանապարհով սկսում են վնասել ավշային համակարգի գործունեությունը։

Նախանշաններ
-----------

Այս հիվանդության առկայությունը վկայող առաջնահերթ նախանշաններն են մարմնի վարակված մասի աննորմալ ուռչումն ու մեծացումը, ինչպես նաև մաշկի կոշտացումն ու խոցերով ծածկվելը։ Որպես նախանշաններ կարող են հանդիսանալ նաև տենդը, ջերմությունը և վարակված շրջանում ցավերի առկայությունը։

Բուժում
-------

Հիվանդությունը բուժման համար անհրաժեշտ է է ոչնչացնել ավշային համակարգ ներթափանցած ճիճուներին և դրանց թրթուռները։ Ոչնչացնել հնարավոր է օգտագործելով դեղամիջոցներ, մասնավորապես՝ *albendazole* և *diethylcarbamazine*։ *Albendazole*-ը հաճախ օգտագործվում է *ivermectin*-ի հետ միասին, թեև վերջինս արդյունավետ չի պայքարում մեծ ճիճուների դեմ։ Իսկ *diethylcarbamazine*-ը փոքրացնում է լայնացած ավշային հանգույցների չափերը։ Ընդհանուր առմամբ այս հիվանդության արդյունավետ բուժումը կախված է դրա շուտ հայտնաբերելուց և հիվանդությունը ճիշտ գնահատելուց։

Ծանոթագրություններ
------------------

1. 1 2 3  Disease Ontology — 2016.
2. ↑   Retrieved on May 17, 2009
3. ↑  "Արխիվացված պատճենը". Արխիվացված է the original 2011 թ․ դեկտեմբերի 18-ին. Retrieved 2012 թ․ հունվարի 29. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Փղախտի մասին բլոգ
* elephantiasis-փղախտ
**Նիկոլայ Վյաչեսլավի Ռաստորգուև** (ռուս.՝ Николай Вячеславович Расторгуев, փետրվարի 21, 1957(1957-02-21), Lytkarino, Մոսկվայի մարզ, ՌԽՖՍՀ, ԽՍՀՄ), խորհրդային և ռուս երգիչ, «Լյուբե» երաժշտական խմբի մենակատար, Ռուսաստանի ժողովրդական արտիստ (2002): 2006 թվականից սկսած՝ «Եդինայա Ռոսիա» կուսակցության անդամ։

Կենսագրություն
--------------

Հայրը՝ Վյաչեսլավ Նիկոլայի Ռաստորգուևը (ծնվ. 1932), մայրը՝ Մարիա Ալեքսանդրի Կալմիկովան (ծնվ. 1932), որ աշխատել են համապատասխանաբար որպես վարորդ և դերձակուհի, մինչ օրս դստեր հետ բնակվում են Լիտկարինո քաղաքում։ Ռաստորգուևների ընտանիքը եկել է Տամբովի մարզից. երգչի պապը՝ Նիկոլայը, եղել է տոհմական դարբին, նրա կինն է դարձել Աննա Պետուխովան՝ հարուստ ջրաղացպանի դուստրը. ամուսնանալով նրանք սկսեցին բնակվել Մերձմոսկովյան շրջանում։ Մորական գծով նրա պապը՝ Ալեքսանդր Նիկոլայի Կալմիկովը, ողջ կյանքն աշխատել է որպես հաշվապահ։ Տատիկը՝ Զինաիդա Վասիլի Կալմիկովան (ի ծնե՝ Օռլովա), հոգևորականի թոռնուհի է եղել, ամուսնանալուց հետո դարձել է բազմազավակ մայր և ստացել Հերոս Մոր կոչում։

Մանուկ տարիներին Նիկոլայը չնայած ոչ այնքան լավ էր սովորում Լիտկարինո քաղաքի № 3 դպրոցում, սակայն կարդում էր, նկարում, հետաքրքրվում The Beatles խմբով։ Նիկոլայի խոսքերով՝ նրանք են դրդել իրեն երաժշտությամբ զբաղվել։ «Լիվերպուլյան քառյակով» հետաքրքրվածությունը մեծ դեր խաղաց երգչի՝ ստեղծագործական ուղի փնտրելու հարցում։ Ավելի ուշ, երբ հետաքրքրվածությունը վերաճեց կյանքի իմաստի և գիտակցված զբաղմունքի, Ռաստորգուևը երգեց «Բիթլզի» սիրելի հիթերը, որոնք նույնիսկ 1996 թվականին թողարկվեցին առանձին «Четыре ночи в Москве» ձայնասկավառակով։

Դպրոցից հետո Նիկոլայը սովորել է Մոսկվայի թեթև արդյունաբերության տեխնոլոգիական համալսարանում, սակայն այն չի ավարտել, քանի որ եհռացվել է համալսարանից։ Ապա սկսել է աշխատել քաղաք Լիտկարինոյի Ավիացիոն մեքենաշինության կենտրոնական ինստիտուտում։

Ծանոթագրություններ
------------------

1. 1 2  Freebase տվյալների վերբեռնում — Google.
2. ↑  Телепередача Моя родословная, вып. 5 («Николай Расторгуев»)
3. ↑  "Николай Расторгуев биография". Արխիվացված է the original 2009 թ․ փետրվարի 24-ին. Retrieved 2016 թ․ սեպտեմբերի 25.
4. ↑  "Николай Расторгуев — Четыре ночи в Москве". Արխիվացված է the original 2009 թ․ փետրվարի 4-ին. Retrieved 2016 թ․ սեպտեմբերի 25.

Արտաքին հղումներ
----------------

* «Լյուբե» խմբի պաշտոնական կայքը
* Նիկոլայ ՌաստորգուևըԹվիթթերում

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Տելեգրամ · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Declarator.org · Discogs · Internet Movie Database · ԿինոՊոիսկ · MusicBrainz · Rodovid |
|  |
| Չափորոշչային վերահսկողություն | VIAF: 1656154260684724480009 · WorldCat VIAF: 1656154260684724480009 |

 |
**Բելգորոդի գեղարվեստի պետական թանգարան** (ռուս.՝ Белгородский государственный художественный музей), գեղարվեստի թանգարան Բելգորոդում, բացվել է 1983 թվականի հուլիսի 26-ին։

Պատմություն
-----------

Բացման օրվանից գտնվում է նախկին «Օրիոն» կինոթատրոնի շենքում։ 2004 թվականի դեկտեմբերի 12-ին Բելգորոդի իշխանությունների կողմից որոշում ընդունվեց սկսել Գեղարվեստի պատկերասրահի շինարարությունը։ Նոր շենքում թանգարանը բացվեց 2007 թվականի նոյեմբերի 27-ին։

Շենք
----

Այժմ թանգարանը գտնվում է նոր շենքում, որը կառուցվել է մոդեռն ոճով, ճարտարապետներ Վ. Վ. Պերցևի և Վ. Ա. Տուրչենկոյի նախագծով։

Ցուցադրություն
--------------

Թանգարանն ունի գեղանկարչության, գրաֆիկայի, դեկորատիվ-կիրառական արվեստի մոտ 3700 ցուցանմուշ։ Հիմնականում ցուցադրված է XX դարի սովետական արվեստը։ Ցուցանմուշների ցուցադրման տարածքը 1353 քառ. մետր է, իսկ ժամանակավոր ցուցադրություններինը` 466,3 քառ. մետր։

Ծանոթագրություններ
------------------

1. ↑  Государственный каталог Музейного фонда Российской Федерации (ռուս.)
2. ↑  "В. Сидоров: «Открытие художественного музея в Белгороде – событие мирового класса»". Արխիվացված է the original 2014 թ․ դեկտեմբերի 5-ին. Retrieved 2016 թ․ սեպտեմբերի 18. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Официальный сайт
* Страница музея на сайте Управления культуры Белгородской области(չաշխատող հղում)
* Страница музея на сайте "Музеи России"
Կազանի բոլոր կրոնների տաճարը
**Բոլոր կրոնների տաճար** (թաթ.՝ Барлык диннәр гыйбәдәтханәсе, Barlıq dinnәr ğibәdәtxәnәse), ինչպես նաև **Տիեզերական տաճար, Հոգևոր միասնության միջազգային մշակութային կենտրոն**, ճարտարապետական շինություն Կազանի մերձակա Հին Արակչինո գյուղում։ Կառուցումը սկսվել է 1994 թվականին նկարիչ, ճարտարապետ, քանդակագործ, բուժարար և հասարակական գործիչ Էլդար Խանովի կողմից։ Ըստ տաճարի հեղինակի և համալրի սեփականիրոջ մտահղացման՝ այն կառուցվել է որպես կրոնների, մշակույթների և քաղաքակրթությունների ճարտարապետական խորհրդանիշ։ Ծառայություններ և ծեսեր համալիրում չեն իրականացվում։

Համալիրն ներառում է ուղղափառ եկեղեցի, մուսուլմանական մզկիթ, հրեական սինագոգ, պագոդա։ Ընդհանուր նախագծում նախատեսված է գմբեթներ և շինության այլ խորհրդանշական տարրեր 16 կրոններից, այդ թվում՝ անհետացած քաղաքակրթությունների կրոնական պաշտամունքներ։

Անվանում
--------

Էլդար Խանովը շինությունն անվանել է «Տիեզերական տաճար» կամ «Բոլոր կրոնների տաճար»։ Հեղինակի խոսքով․

|  |  |  |
| --- | --- | --- |
|  | Տիեզերական տաճարը վայր չէ, որ որտեղ կողք կողքի կլինեն տարբեր կրոններից աղոթող հավատացյալներ։ Մարդիկ դեռ Միաստվածության չեն հասել։ Տաճարը բոլոր կրոնների ճարտարապետական խորհրդանիշն է, այն կրոնների թանգարան է։ Նրա անունն է՝ «Տիեզերական տաճար, հոգևոր միասնության միջազգային մշակութային կենտրոն»։ |  |

Ներկա վիճակ
-----------

Կիրակի օրը շինության բաց դահլիճում անցկացվում են երաժշտական և ասմունքի երեկոներ։ Սովորական օրերին այցելուներին չի թույլատրվում մուտք գործել համալիր։

Պատկերասրահ
-----------

* Խաչը, Դավիթի աստղը, Մահիկն ու Ին և Յանը զարդարում են տաճարը, մինարեթը տեղակայված է նրանից աջ։Խաչը, Դավիթի աստղը, Մահիկն ու Ին և Յանը զարդարում են տաճարը, մինարեթը տեղակայված է նրանից աջ։
* Սինագոգի գմբեթը (սպիտակ-կապույտ գույնով) գտնվում է մի քանի մզկիթների միջև։ Այն մասամբ զարդավորված է արաբական գեղագրչություններով։Սինագոգի գմբեթը (սպիտակ-կապույտ գույնով) գտնվում է մի քանի մզկիթների միջև։ Այն մասամբ զարդավորված է արաբական գեղագրչություններով։
* Եկեղեցական զանգԵկեղեցական զանգ

Ծանոթագրություններ
------------------

1. ↑  Храм всех религий. Интервью
2. ↑  "Туристический портал г. Казань — города с тысячелетней историей — Вселенский Храм". Արխիվացված է the original 2010 թ․ հունիսի 7-ին. Retrieved 2016 թ․ օգոստոսի 24. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Ինչպես է կառուցվել Կազանի բոլոր կրոնների տաճարը (+ արխիվային լուսանկարներ) (ռուս.)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Բոլոր կրոնների տաճար** կատեգորիայում։ |
**Գրիգորի Ֆիլիպի Կուսիկյանց** (մարտի 12, 1915(1915-03-12), Արմավիր, Կուբանի մարզ, Ռուսական կայսրություն - դեկտեմբերի 20, 2002(2002-12-20), Սանկտ Պետերբուրգ, Ռուսաստան), բռնցքամարտի խորհրդային մարզիչ։ ԽՍՀՄ վաստակավոր մարզիչ (1964)։ Համամիութենական կարգի դատավոր։

Կենսագրություն
--------------

Գրիգորի Կուսիկյանցը ծնվել է 1915 թվականի մարտի 12-ին Արմավիրում։ 1933 թվականին, երբ ընտանիքը տեղափոխվել է Լենինգրադ, նա զբաղվել է բռնցքամարտով և դարձել առաջին կարգի մարզիկ։ Ավարտել է Պ․ Ֆ․ Լեսգաֆտի ֆիզիկական կուլտուրայի պետական ինստիտուտը։ 1941 թվականին՝ Հայրենական մեծ պատերազմի սկզբում, կամավոր մեկնել է ռազմաճակատ, ծառայել Գորելովոյի օդանավակայանում որպես անվտանգության պետ։ Օդանավակայանի ռմբակոծության ժամանակ արկի հարվածից ստացած կոնտուզիայից հետո եղել է ներքին գործերի նախարարության նախազորակոչային ռազմական նախապատրաստության բաժնի ղեկավար։

1945 թվականից աշխատել է որպես մարզիչ։ 1961-1973 թվականներին եղել է «Դինամո» մանկապատանեկան սպորտային ընկերության կենտրոնական խորհրդի ազգային հավաքականի գլխավոր մարզիչը, 1961-1967 թվականներին՝ ԽՍՀՄ հավաքականի մարզչական շտաբի անդամ։ Մարզել է ԽՍՀՄ առաջնության մրցանակակիրներ Ալեքսեյ Պիչուգինին, Բորիս Օպուկին, Լեոնիդ Պիվովարովին, Վիկտոր Եգորովին, ԽՍՀՄ չեմպիոններ Ռոման Կարիստեին և Յուրի Կոնոպլյովին։ Գրիգորի Կուսիկյանցի ամենահայտնի սաներից է եղել օլիմպիական չեմպիոն, Վել Բարկերի գավաթակիր Վալերի Պոպենչենկոն։

Գրիգորի Կուսիկյանցը մահացել է 2002 թվականի դեկտեմբերի 20-ին Սանկտ Պետերբուրգում։ Թաղված է Սերաֆիմովսկոյե գերեզմանատանը։

Հիշատակ
-------

* 2003 թվականից Սանկտ Պետերբուրգում ամեն տարի անցկացվում է բռնցքամարտի մրցաշար նվիրված Գրիգորի Կուսիկյանցի հիշատակին։
* Կրասնոգվարդեյսկայա մանկապատանեկան մարզադպրոցի բազայի վրա ստեղծվել է Գրիգորի Կուսիկյանցի անվան բռնցքամարտի «Օլիմպ» ակումբը։
* Գրիգորի Կուսիկյանցի անունը հավերժացվել է Սանկտ Պետերբուրգի Կրասնոսելսկի շրջանում գտնվող սպորտի աստղերի փառքի ծառուղում։

Նշումներ
--------

1. ↑  В некоторых источниках в качестве места рождения указан Петроград

Ծանոթագրություններ
------------------

1. ↑  "Кусикьянц Григорий Филиппович". Արխիվացված է the original 2021 թ․ օգոստոսի 28-ին. Retrieved 2021 թ․ օգոստոսի 28.
2. ↑  "Боксеры помнят и чтут Филиппыча". Արխիվացված է the original 2021 թ․ օգոստոսի 28-ին. Retrieved 2021 թ․ օգոստոսի 28.

Արտաքին հղումներ
----------------

* Мостов А.Г. Сердце отданное рингу — СПб, 2008. — 55 с.
* Зал славы НГУ имени П. Ф. Лесгафта
**Նավապետ Հուկ** (անգլ.՝ Captain Hook),Դիսնեյի 14-րդ լիամետրաժ մուլտֆիլմի՝ «Փիթեր Փեն»-ի գլխավոր անտագոնիստը։ Մուլտֆիլմը նկարահանվել է Ջեյմս Մ.Բարիի համանուն վեպի հիման վրա։

Նկարագրություն
--------------

«Ջեյք և Նետլանդիայի ծովահենները» մուլտսերիալում Նավապետ Հուկը հանդես է գալիս որպես գլխավոր հերոսներ համարվող մի խումբ երեխաների հիմնական մրցակից։ Բայց ընդհանոիր առմամբ, Նավապետ Հուկը Փիթեր Փենի ոխերիմ թշնամին է, հաճախ դրսևորում է չափից շատ հիստերիա և վախկոտություն։ Նրա մականունը «Վոբլա» է, որը տրվել է Փիթեր Փենի կողմից։ Ի տարբերություն գրքի՝ մուլտֆիլմում կեռը նրա ոչ թե աջ ձեռքին է, այլ ձախ։ Ունի ծովահենների մեծ թիմ։ Բնօրինակ ֆիլմում նրան հնչյունավորել է դերասան Հանս Կոնրիդը։ Ներկայումս նրա հնչյունավորմամբ զբաղվում է դերասան Քորի Բերթոնը։

Կերպարի ստեղծում
----------------

Նավապետ Հուկի անիմացիան ստեղծել է Դիսնեյ ընկերության անիմատոր Ֆրենկ Թոմասի կողմից։

### Հնչյունավորում

Նավապետ Հուկի դերի համար ընտրվել է դերասան Հանս Կոնրիդը, որը դարձել է նաև կերպարի նախատիպը։

### Մի անգամ հեքիաթում

Նավապետ Հուկը հանդես է եկել ԱՄՆ-ում հայտնի «Մի անգամ հեքիաթում» սերիալում։ Երկրորդ եթերաշրջանից սկսած՝ սերիալի գլխավոր դերերից մեկն է։

Ծանոթագրություններ
------------------

1. ↑  *Капитан Крюк: озвучивание персонажа*
2. ↑  *John Grant* The Encyclopedia of Walt Disney's Animated Characters: From Mickey Mouse to Aladdin. — Нью-Йорк: Hyperion Books, 1993. — 243 с. — ISBN 1562829041
3. ↑  *Pierre Lambert* Walt Disney, l'âge d'or(ֆր.). — Франция, 2006. — 195 с. — ISBN 2950781888
4. ↑  Энциклопедия любимых героев (Disney)

Գրականություն
-------------

* Энциклопедия любимых героев. — Эксмо, 2015. — С. 51. — 136 с. — (Disney. Коллекционное издание). — ISBN 978-5-699-80296-8
**Մատչ Ստրանա** (ռուս.՝ Матч! Страна) (նախկինում հայտնի էր 2009-2016 թթ․-ին՝ որպես **ՆՏՎ Պլյուս Սպորտ պլյուս** (ռուս.՝ НТВ Плюс Спорт плюс)), ռուսական արբանյակային հեռուստաալիք, հիմնվել է ՆՏՎ Պլյուս մեդիաընկերության կողմից 2009 թ. սեպտեմբերի 1-ին։ 2012 թ. դեկտեմբերի 14-ին հեռուստաալիքը մտավ Ռուսաստանի թվային հեռուստատեսությունների մեջ։

Ալիքի հիմնական նպատակն է ՆՏՎ Պլյուս-ի մարզական վճարովի փաթեթների գովազդումը։ 2010 թ. նոյեմբեր ամսվա տվյալներով հեռուստաալիքը ՌԴ-ում հասանելի է եղել մոտ 8 միլիոն տնային տնտեսություններում։

2016 թվականին ալիքը ձեռք է բերվել «Գազպրոմ Մեդիա» ընկերության կողմից և վերանվանվել է «Մատչ Նաշ Սպորտ» (ռուս.՝ Матч! Наш спорт), իսկ 2019 թվականին կրկին վերանվանվել է «Մատչ Ստրանա»։

Արտաքին հղումներ
----------------

Պաշտոնական կայք

Ծանոթագրություններ
------------------

1. ↑  Резульаты конкурса
2. ↑  "Канал НТВ-ПЛЮС «СПОРТ-ПЛЮС» включен в состав второго мультиплекса". Արխիվացված է the original 2013 թ․ մայիսի 15-ին. Retrieved 2013 թ․ ապրիլի 17.
3. ↑  Телеканал СПОРТ ПЛЮС охватил 8 млн домохозяйств
1844 թվականի Բանկային ակտի տպագրված օրինակի առաջին էջը
**1844 թվականի Բանկային ակտ** (անգլ.՝ Bank Charter Act 1844, հայտնի է նաև որպես **Ռոբերտ Պիլի Բանկային ակտ**)՝ Մեծ Բրիտանիայի Պառլամենտի ակտ, որն ընդունվել է Ռոբերտ Պիլի կառավարության կողմից, և որը սահմանափակում էր էմիսիոն բանկերի գործունեությունը և փաստացի ֆունտ ստերլինգի էմիսիայի արտոնությունը փոխանցում էր Անգլիայի բանկին։
Մինչև 1844 թվականը Լոնդոնում և Լոնդոնի շուրջը 60 մղոն շառավղով միայն մեկ բաժնետիրական բանկ՝ Անգլիայի բանկը, իրավունք ուներ թողարկել թղթադրամներ։ Նույն իրավունքն ունեին նաև մասնավոր բանկերը, որոնց փայատերերի քանակը չէր անցնում վեցը, բայց նրանք չէին զբաղվում էմիսիոն գործունեությամբ։ Լոնդոնի շրջակայքի 60 մղոն շառավղից դուրս էմիսիոն գործարքներով կարող էին զբաղվել ինչպես մասնավոր, այնպես էլ բաժնետիրական բանկերը։ Մինչև 1844 թվականը թղթադրամների թողարկումը չէր սահմանափակվում։
Ռոբերտ Պիլի Բանկային ակտով նոր էմիսիոն բանկերի հիմնադրումը ամբողջությամբ արգելվում էր։ Շրջաններում գործող էմիսիոն բանկերը կարող էին շարունակել թղթադրամների թողարկումը միայն 8 648 853 ֆունտ ստերլինգ ծավալով։ Անգլիայի բանկի կողմից պահպանվում էին համարյա բոլոր արտոնությունները. այն առաջվա պես մնում էր մոնոպոլ բանկ Լոնդոնում և նրա շուրջը 60 մղոն շառավղով, բայց նրա կառուցվածքում կատարվեցին զգալի փոփոխություններ։ Անգլիայի բանկը ստարաբաժանվեց երկու դեպարտամենտների։ Դրանցից մեկը էմիսիոն դեպարտամենտն էր, որի իրավասության տակ անցավ թղթադրամների էմիսիայի գործառույթը։ Նրան փոխանցվեց բանկում գտնվող թանկարժեք մետաղների համարյա ամբողջ պահուստը, և թույլատրվեց թղթադրամների թողարկում 14 միլիոն ֆունտ ստերլինգի չափով։ Պահուստների մեծացմանը կամ փոքրացմանը զուգահեռ Անգլիայի բանկը պետք է նույն չափով կրճատեր կամ ընդլայներ թղթադրամների թողարկումը։

Գրականություն
-------------

* Гамбаров П. С. Банковский акт Роберта Пиля 1844 года (Типография О. И. Бакста), СПб. 1875, էջ I-II։

Արտաքին հղումներ
----------------

* "Bank Charter Act 1844 (оригинальный текст 1844 года)" (in անգլերեն). UK Statute Law Database. Արխիվացված from the original on 2012 թ․ մայիսի 16. Retrieved 2011 թ․ սեպտեմբերի 12.
* Ակտի բնօրինակ տեքստը իր ընդունման պահի տեսքով